། ཞོ་འོ་མ། འབྲས་ཟན། འབྲས་ཡོས། ཙནྡན། པྲི་ཡང་གུ། ཐང་ཆུ། དྲི་ཞིམ་པའི་མེ་ཏོག་
སྣ་ཚོགས་ཏེ་ཁྱད་པར་བའི་རྫས་རྣམས་ལ། ཨོཾ་ཨགྣི་ཡེ་ནས། བཱ་ཧཱ་ནཱ་ཡ། བདག་ཅག་ནས་།
མཆོག་དང་ཐུན་མོང་གི་དངོས་གྲུབ་སྒྲུབ་པ་ལ་བར་དུ་གཅོད་པ་ཐམས་ཅད་ཤཱནྟིཾ་ཀུ་རུ་
ཡེ་སྭཱཧཱ། ཨོཾ་ཨཱཿ ཧྲཱིཿ པྲ་ཝ་ར་སད་ཀ་རཾ་ཨཱཉྩ་མ་ཎཾ་གྱིས་ཞལ་བསིལ་དང་། པྲོཀྵ་ཎཾ་གྱིས་བསང་
གཏོར་འབུལ་ལོ། །གཉིས་པ་འཇིག་རྟེན་ལས་འདས་པའི་ལྷ་མཆོད་པ་ནི། མེ་ལྷའི་ཐུགས་ཀར་མེ་
གྲུ་གསུམ་རབ་ཏུ་འབར་བའི་དབུས་སུ་ཧཱུཾ་ལས་གཞལ་ཡས་ཁང་གྲུ་བཞི་སྒོ་བཞི་རྟ་
བབས་བཞི་དང་ལྡན་པ། རྩིག་པ་འདོད་ཡོན་ཕ་གུ་དྲ་བ་དྲ་ཕྱེད་མདའ་ཡབ་ལ་སོགས་པ་
མཚན་ཉིད་ཐམས་ཅད་ཡོངས་སུ་རྫོགས་པ། དྭངས་ཤིང་ཐོགས་པ་མེད་པའི་དབུས་སུ་བཾ་
ལས་པདྨ་དམར་བོ་བཞི་བའི་དབུས་དང་ཕྱོགས་བཞིར་ཨ་ལས་ཟླ་བ་རཾ་ལས་ཉི་མ་བཾ་
ལས་རོའི་གདན་རེ་རེའི་སྟེང་དུ་དབུས་སུ་བཾ་ཡོངས་སུ་གྱུར་བ་ལས་བླ་མ་དང་ཡུམ་ཆེན་
མོ་ཐ་མི་དད་པའི་མ་ཅིག་ཁྲོས་པ་སྐུ་མདོག་མཐིང་ནག་རྩ་ཞལ་འཛུམ་ཞིང་རབ་ཏུ་ཁྲོས་
པ། སྤྱན་གསུམ་པ། དབུ་སྐྲ་སེར་བོ་གྱེན་དུ་གྲོལ་བ། སྤྱི་བོ་ན་ཕག་ཞལ་སྔོན་པོ་ཁམས་
གསུམ་ཟ་བའི་ངུར་སྒྲ་སྒྲོགས་པ། ཐོད་སྐམ་ལྔས་དབུ་བརྒྱན་ཅིང་། ཕྱག་གཡས་གྲི་གུག་
ནམ་མཁའ་ལ་འཕྱར་ཞིང་། གཡོན་པས་ཐོད་པ་ཁྲག་གིས་གང་བ་ཐུགས་ཀར་འཛིན་པ།
གྲུ་མོ་ན་དུག་གསུམ་རྩད་ནས་གཅོད་པའི་རྡོ་རྗེས་མཚན་པའི་ཁ་ཊཱཾ་ཀ་འཛིན་པ། སྐུ་སྟོད་
ལ་མི་ལྤགས་ཀྱི་གཡང་གཞི་གསོལ་ཞིང་། མི་མགོའི་ཕྲེང་བའི་དོ་ཤལ་དང་། ཕྱག་རྒྱ་ལྔས་
626

བརྒྱན་པ། སྟག་གི་པགས་པའི་ཤམ་ཐབས་ཅན། ཞབས་གཡས་བསྐུམས་ཤིང་གཡོན་
བརྐྱང་བའི་གར་སྟབས་ཀྱིས་རོའི་གདན་ལ་བཞུགས་པ། ཁམས་གསུམ་དབང་དུ་སྡུད་
ཅིང་སྲིད་གསུམ་ཟིལ་གྱིས་གནོན་པའི་བདག་ཉིད་ཅན་དུ་གྱུར། པདྨ་འདབ་མ་བཞི་བའི་
ཤར་དུ་ཧ་ལས་སངས་རྒྱས་མཁའ་འགྲོ་སྐུ་མདོག་དཀར་མོ། ལྷོར་རི་ལས་རིན་ཆེན་
མཁའ་འགྲོ་སྐུ་མདོག་སེར་མོ། ནུབ་ཏུ་ནི་ལས་པདྨ་མཁའ་འགྲོ་སྐུ་མདོག་དམར་བོ། བྱང་
དུ་ས་ལས་ལས་ཀྱི་མཁའ་འགྲོ་སྐུ་མདོག་ལྗང་གུ ། ཐམས་ཅད་ཀྱང་རྒྱན་ཆ་ལུགས་གཙོ་
མོ་དང་མཐུན་པ། རང་འདྲའི་འཁོར་འབུམ་སྡེ་རེ་རེས་བསྐོར་བ། ལ་ལ་རྡོ་རྗེའི་གླུ་ལེན།
ལ་ལ་རྡོ་རྗེའི་བྲོ་བརྡུང་། ལ་ལ་རྡོ་རྗེའི་གར་བྱེད་པ་ལ་སོགས་ཏེ་རྣམ་འཕྲུལ་བསམ་གྱིས་
མི་ཁྱབ་པ་དང་ལྡན་པ། སྤྲུལ་སྐུ་དམ་ཚིག་སེམས་དཔའི་ཐུགས་ཀར་པད་ཟླའི་སྟེང་དུ་
ལོངས་སྐུ་ཡེ་ཤེས་སེམས་དཔའ་དེ་འདྲ་སྐུ་མདོག་དམར་བོ། དེའི་ཐུགས་ཀར་པད་ཟླའི་
སྟེང་དུ་ཆོས་སྐུའི་ཏིང་ངེ་འཛིན་སེམས་དཔའ་ཧཱུཾ་ཡིག་མཐིང་ག དེའི་སྟེང་དུ་བླ་མ་
ཡབ་ཡུམ་ཚོན་གང་བ། ལྷ་ཐམས་ཅད་ཀྱི་སྐུ་ལས་འོད་ཟེར་དཀར་བོའི་ཚོགས་འཕྲོ་བར་
གྱུར། དེ་རྣམས་ཀྱི་སྤྱི་བོར་ཨོཾ་དཀར་བོ། མགྲིན་པར་ཨཱཿ དམར་བོ། ཐུགས་ཀའི་ཧཱུཾ་སྔོན་
པོ། ཐུགས་ཀའི་ཧཱུཾ་ལས་འོད་ཟེར་འཕྲོས་པས་རང་བཞིན་གྱི་གནས་ནས་མཁའ་ཁྱབ་ཀྱི་
བླ་མ་རྒྱལ་བ་སྲས་དང་བཅས་པ་ཐམས་ཅད་མ་ཅིག་མཁའ་འགྲོ་སྡེ་ལྔའི་རྣམ་པར་བཛྲ་
ས་མཱ་ཡ་ཛཿ དབྱངས་དང་བཅས་སྤྱན་འདྲེན་རྒྱས་པའམ། བསྡུ་ན། མ་ལུས་སེམས་ཅན་ཀུན་གྱི་
མགོན་གྱུར་ཅིང་། །བདུད་སྡེ་དཔུང་བཅས་མི་བཟད་འཇོམ་མཛད་ལྷ། །དངོས་རྣམས་མ་
ལུས་ཇི་བཞིན་མཁྱེན་གྱུར་བའི། །ཡུམ་ཆེན་འཁོར་བཅས་གནས་འདིར་གཤེགས་སུ་
གསོལ། །ཁཎྜ་རོ་ཧིས་བསང་ཆུ་འཐོར་ཏེ་བགེགས་བསྐྲད། ཛཿ ཧཱུཾ་བཾ་ཧོ༔ དམ་ཚིག་པ་དང་
གཉིས་སུ་མེད་པར་གྱུར། སླར་ཡང་ཐུགས་ཀའི་ཧཱུཾ་ལས་འོད་ཟེར་འཕྲོས། དབང་གི་ལྷ་
རིགས་ལྔ་འཁོར་དང་བཅས་པ་བཛྲ་ས་མཱ་ཡ་ཛཿ ཨོཾ་པཉྩ་ཀུ་ལ་ས་པ་རི་ཝ་ར་ཨཉྙཾ་ནས།
627

ཤཔྟའི་བར་གྱིས་མཆོད། ཆོས་སྐུ་ནམ་མཁའ་སོགས་ཀྱིས་བསྟོད། དེ་བཞིན་གཤེགས་པ་
ཐམས་ཅད་ཀྱིས་འདི་ལ་མངོན་པར་དབང་བསྐུར་དུ་གསོལ། ཞེས་གསོལ་བ་བཏབ་པས་
དེ་རྣམས་ཀྱིས་བདུད་རྩིས་གང་བའི་བུམ་པ་ཐོགས་ནས་ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་
པ་ཡ་ཤྲཱི་ཡེ་ཧཱུཾ། ཞེས་དབང་བསྐུར། སྐུ་གང་དྲི་མ་དག ཆུའི་ལྷག་མ་ཡར་ལུད་པ་ལས་
ཐམས་ཅད་ལ་བླ་མའི་ངོ་བོ་རྒྱལ་བ་རིགས་ལྔས་དབུ་བརྒྱན་ཅིང་། དབང་གི་ལྷ་རྣམས་
ཀྱང་དེ་ཉིད་ལ་ཐིམ་པར་གྱུར། མཆོད་པ་འབུལ་བ་ནི། དག་ཅིང་དྲི་མེད་ཡིད་འོང་བའི། །
སྔགས་ཀྱི་ཡོན་ཆབ་མཆོག་འདི་དག །བདག་གིས་དད་པས་འབུལ་ལགས་ཀྱིས། །བཞེས་
ནས་བདག་ལ་བཀའ་དྲིན་སྩོལ། །ཨོཾ་ཨཱཿ ཧྲཱིཿ པྲ་ཝ་ར་སད་ཀ་རཾ་ཨཿགྷཾ་པྲ་ཏཱིཙྪ་ཧཱུྃ་སྭཱཧཱ། དེ་
བཞིན་དུ། ཞབས་བསིལ་ལ། པཱ་ཏྱཾ། ཞལ་བསིལ་ལ། ཨཱཉྩ་མཱ་ཎཾ། བསང་གཏོར་ལ། པྲོཀྵ་ཎཾ།
ཞེས་ཕྱག་རྒྱ་དང་བཅས་ཕུལ། འདས་ལྷ་ལ་རྒྱལ་དབང་བསྐལ་བཟང་རྒྱ་མཚོའི་འཁོར་ཆེན་སྦྱིན་
སྲེག་ལས་གསུངས་པ་ལྟར་དཀྲུག་འབུལ་མེད་པར་གོ་རིམ་འདི་ལྟར་བྱེད་པ་སྨད་རྒྱུད་པའི་ཕྱག་ལེན་
ཡིན་ཞེས་བླ་མ་རྡོ་རྗེ་འཆང་གིས་གསུངས། ལྷ་ཡི་མེ་ཏོག་མ་དང་། རིན་ཆེན་དབང་རྒྱལ་མའི་
མཐར། ༀ་མཧཱ་གུ་རུ་དེ་ཝ་ཌཱ་ཀི་ནི་ས་པ་རི་ཝཱ་ར་པུཥྤ་སོགས་སྦྱར་ཏེ་ཉེར་སྤྱོད་རོལ་མོ་འདོད་
ཡོན་དང་བཅས་པས་མཆོད། ཨོྃ་ཨཱཿ ཧཱུཾ་གུ་རུ་བཾ་ཧ་རི་ནི་ས་སིདྡྷི་ཧཱུཾ་ཨོཾ་ཨཱཿ ཧཱུཾ། ཞེས་ནང་
མཆོད་ཕུལ། ཧཱུཾ་དུག་ལྔ་བསྒྲལ་བའི་གདན་སྟེང་དུ། །ཞེས་པ་ནས། ཡུམ་ཆེན་ཆོས་ཀྱི་སྐུ་ལ་
ཕྱག་འཚལ་བསྟོད། །རིགས་བཞིའི་འཁོར་ན་འཕྲིན་ལས་བཞི་སྒྲུབ་པའི། །ནས། མ་མོ་
མཁའ་འགྲོ་རྣམས་ལ་ཕྱག་འཚལ་བསྟོད། ཅེས་པའམ་རྒྱས་པར་ན་བསྟོད་པ་རྒྱལ་བ་མཉེས་
བྱེད་ཡོངས་རྫོགས་བཏོན་ཀྱང་ལེགས་གསུང་། བྱོན་ཟན་མར་ཁུ་འབུལ་བ་ནི། དགང་བླུགས་མར་
གྱིས་བཀང་པ་སྔར་ལྟར་བཟུང་ལ། ལྷ་རྣམས་ཀྱི་ལྗགས་རྡོ་རྗེའི་རྣམ་པ་ཅན་དཀར་བོ་ལ་ཧཱུཾ་
ཡིག་གིས་མཚན་པར་གྱུར། ཨོཾ་ཨཱཿ ཧཱུཾ་གུ་རུ་ཁཾ་ཧ་རི་ནི་ས་སིདྡྷི་ཧཱུཾ། བདག་ཅག་དཔོན་
སློབ་ནས། བཀྲ་མི་ཤིས་པ་ཐམས་ཅད་ཤཱིནྟཾ་ཀུ་རུ་ཡེ་སྭཱཧཱ། ཞེས་ལན་བདུན་ཕུལ་བས་འཕྲིན་
628

ལས་མཛད་པར་ཞལ་གྱིས་བཞེས་པར་བསམ། དེ་ནས་བསྲེག་རྫས་འབུལ་བ་ལ། གྲུབ་ན་ལྷའི་སྔགས་
དང་། བསྲེག་རྫས་ཀྱི་སྔགས་དང་། སྤེལ་ཚིག་གསུམ་ག་སྦྱར་ཏེ་རྫས་རེ་རེ་ནས་ཕུལ་ན་ལེགས་ཀྱང་།
དེ་ལྟ་བུའི་ལོང་སྐབས་མེད་ན་ད་ལྟའི་ལག་ལེན་བཞིན་ལྷའི་སྔགས་བདུན་རེ་ལྟ་བུའི་མཚམས་རྫས་
སྔགས་དང་སྤེལ་ཚིག་སྦྱར་ཏེ་ཕུལ་བས་ཆོག་ལ། ལྷའི་སྔགས་སྤྲོ་ན། ཨོྃ་བཛྲ་ཌཱ་ཀི་ནི་ཧཱུཾ་ཕཊ་
ཀྱིས་གཙོ་མོ་དང་། ༀ་བུདྡྷ་ཌཱ་ཀི་ནི་ཧཱུཾ། ཨོཾ་རཏྣ་ཌཱ་ཀི་ནི་ཧཱུཾ་ཕཊ། ཨོཾ་པདྨ་ཌཱ་ཀི་ནི་ཧཱུཾ་ཕཊ།
ཨོཾ་ཀརྨ་ཌཱ་ཀི་ནི་ཧཱུྃ་ཕཊ། ཅེས་པས་འཁོར་རྣམས་ལ་སོ་སོའི་འབུལ་ཞིང་། བསྡུ་ན། ཨོཾ་ཨཱཿཧཱུྃ་གུ་
རུ་བཾ་ཧ་རི་ནི་ས་སིདྡྷི་ཧཱུཾ། ཞེས་པ་འདིས་གཙོ་འཁོར་ཐམས་ཅད་ལ་ཐུན་མོང་དུ་ཕུལ་བས་འགྲུབ་
ཅེས་ཕྱི་མ་འདི་ཉིད་རྒྱུན་པར་ཕྱག་བཞེས་གནང་གི་ཡོད་པས། དེ་ལྟར་ན། ཡམ་ཤིང་རྣམས་བྱང་
ཆུབ་ཀྱི་ཤིང་གི་རང་བཞིན་དུ་གྱུར། ཨོཾ་ཨཱཿ གུ་རུ་བཾ་ནས་སིདྡྷི་ཧཱུཾ། ཨོཾ་བོ་དྷི་པྲིཀྵ་ཡེ།
བདག་ཅག་དཔོན་སློབ་ཅེས་སོགས་ཀྱིས་ཁྱད་པར་བའི་རྫས་ཀྱི་བར་སྔར་ལྟར་འབུལ། དེ་ནས།
ལྷ་རྣམས་ཀྱི་ཐུགས་ཀ་ནས་སྤྲོས་པའི་སངས་རྒྱས་རྣམས་ཀྱིས་བུམ་པ་དཀར་བོ་བདུད་
རྩིས་གང་བ་ཐོགས་ནས་བསྒྲུབ་བྱ་ཟླ་བའི་དཀྱིལ་འཁོར་ལ་གནས་པ་ལ་ཁྲུས་བྱས་པས་
སྡིག་སྒྲིབ་དང་ནད་གདོན་ལ་སོགས་པ་ཐམས་ཅད་དག་ནས་ལུས་ཤེལ་ལྟར་དག་པར་
གྱུར། ཞེས་འཕྲིན་ལས་མཛད་པའི་དམིགས་པ་འདི་རྫས་རེ་རེ་བཞིན་གྱི་སྐབས་ནན་ཏན་དུ་སྐྱོང་བ་
གལ་ཆེ་གསུང་། ༀ་ཨཱཿཧཱུྃ་གུ་རུ་བཾ་ཧ་རི་ནི་ས་སོགས་ཀྱིས་ཚོགས་བསགས་མར་ཁུ་ལན་གསུམ་
མམ་བདུན་སོགས་ཕུལ། ཨོཾ་ཨཱཿ ཧྲཱིཿ༔ སོགས་ཀྱིས་མཆོད་ཡོན། བསང་གཏོར། ཞལ་བསིལ་རྣམས་
ཕུལ། སྲབ་འཇམ་ཡངས་པ་སོགས་ཀྱི་མཐར། ཨོྃ་བཛྲ་ཝ་ས་སྱ་སྭཱཧཱ། ཞེས་གོས་ཟུང་དང་།
ཞས་ཟས་རོ་བརྒྱ་སོགས་ཀྱི་མཐར། ཨོཾ་བཛྲ་ཏཾ་བུ་ལ་ཡེ་སྭཱ་ཧཱ། ཞེས་སོ་རྩི་ཕུལ། ཨོཾ་མ་ཧཱ་གུ་
རུ་དེ་ཝ་ཌཱ་ཀི་ནི ་ས་པ་རི་ཝཱ་ར་པུཥྤ་སོགས་ཀྱིས་ཉེར་སྤྱོད་རོལ་མོ་འདོད་ཡོན་ལྔ་དང་། གུ་
རུ་བཾ་གྱི་མཐར། ཨོྃ་ཨཱཿ ཧཱུཾ། སྦྱར་བས་ནང་མཆོད་ཕུལ། ཧཱུཾ་དུག་ལྔ་བསྒྲལ་བའི་གདན་
སྟེང་ན། །ཞེས་སོགས་ཀྱིས་བསྟོད། གཏོར་མ་ནང་མཆོད་ལྟར་བྱིན་གྱིས་བརླབས། ལྗགས་བྱིན་
629

རླབས་མི་གསུང་། ༀ་མཧཱ་གུ་རུ་དེ་བ་ཌཱ་ཀི་ནི་ས་པ་རི་ཝཱ་ར་ཨི་དཾ་བ་ལིང་ཏ་ཁ་ཁ་ཁཱ་ཧི་ཁཱ་
ཧི། ལན་གསུམ་གྱིས་ཕུལ། སྔགས་དེའི་མཐར། པུཥྤ་སོགས་སྦྱར་བས་མཆོད། གུ་རུ་བཾ་གྱི་མཐར་
འབྲུ་གསུམ་སྦྱར་བས་ནང་མཆོད་ཕུལ། ཁམས་གསུམ་མ་ལུས་དཀྱིལ་འཁོར་དུ། །སྐུ་གསུམ་
མ་ལུས་ཐུགས་རྗེའི་མགྲོན། །སྟོང་གསུམ་མ་ལུས་བདུད་རྩིས་གང་། །གཏོར་མ་འདོད་ཡོན་
ལྔ་རུ་འབུལ། །སྐུ་གསུང་ཐུགས་མཆོག་མཉེས་ནས་ཀྱང་། །འཕྲིན་ལས་རྣམ་བཞི་འགྲུབ་
པར་མཛོད། །འདིར་ཨོཾ་པྲ་ན་མ་མི་སརྦ་ཏ་ཐཱ་ག་ཏན་ཞེས་ཕྱག་བྱ་བ་འོད་སྙེ་སོགས་མང་བོ་ལས་
གསུངས་པ་སྐབས་དང་སྦྱར་བས་འཐུས། ཨོཾ་ཨཱཿཧྲཱིཿསོགས་ཀྱིས་མཆོད་ཡོན་ཕུལ། མེ་ཏོག་དང་
བཅས་སྙིང་གར་ཐལ་མོ་སྦྱར་ལ། གང་ཡང་བདག་བློ ། །མ་རྙེད་ཡོངས་སུ་མ་ཤེས× །
བཛྲ་ས་ཏྭ་ཨཱཿ གསུམ་མམ་བདུན་དང་། ཧེ་རུ་ཀའི་ཡིག་བརྒྱ་བརྗོད། ཨོཾ་ཁྱེད་ཀྱི་སེམས་ཅན་
སོགས་དང་། ཨོཾ་ཨཱཿ བཛྲ་མཱུ ཡེ་ཤེས་པ་རྣམས་རང་བཞིན་གྱི་གནས་སུ་གཤེགས། དམ་
ཚིག་པ་རྣམས་བདག་ཉིད་ལ་ཐིམ་པར་གྱུར། གསུམ་པ་སླར་ཡང་འཇིག་རྟེན་པའི་མེ་ལྷ་མཆོད་
པ་ནི། ཨོཾ་ཨགྣ་ཡེ་སོགས་ཀྱི་མཐར། པུཥྤ་སོགས་སྦྱར་བས་ཉེར་སྤྱོད་རོལ་མོ་དང་། ཨོཾ་ཨཱཿ ཧཱུཾ།
བཏགས་པས་ནང་མཆོད་ཕུལ། ཨོཾ་ཨཱཿ ཧྲཱིཿ སོགས་ཀྱིས་བསང་གཏོར་དང་། ཞལ་བསིལ། བཟའ་
པ་ཕུལ་བའི་སོགས་ཀྱི་མཐར་སྔགས་སྦྱར་བས་སོ་རྩི། སྣ་ཚོགས་དབང་བོའི་སོགས་ཀྱི་མཐར་
སྔགས་སྦྱར་བས་གོས་ཟུང་ཕུལ། མེ་ལྷའི་སྔགས་ལ་རྫས་སྔགས་དང་སྤེལ་ཚིག་སྦྱར་ཏེ་ཡམ་ཤིང་ནས་
ཁྱད་པར་བའི་རྫས་ཀྱི་བར་ལན་གསུམ་རེ་གོང་ལྟར་འབུལ། འཇིག་རྟེན་དབང་ཕྱུག་སོགས་ཤོ་ལོ་
ཀ་གཅིག་གིས་བསྟོད། ཨཱཿ ཧྲཱིཿ སོགས་ཀྱིས་ཞལ་བསིལ་དང་། བསང་གཏོར། མེ་ལྷའི་སྔགས་
མཐར་བུདྡྷེ་སོགས་སྦྱར་བས་ཉེར་སྤྱོད་རོལ་མོ་དང་། དེ་ལ་འབྲུ་གསུམ་སྦྱར་བས་ནང་མཆོད་ཕུལ།
གཏོར་མ་ནང་མཆོད་ལྟར་བྱིན་གྱིས་བརླབས། ཨོཾ་ཨགྣ་ཡེ་ནས་བཱ་ཧཱ་ནཱ་ཡ། ཨ་ཀ་རོ་མུ་ཁཾ་སརྦ་
དྷརྨ་ཎཾ་ཨཅཱ་ནུདྤནྣ་ཏྭད་ཨོཾ་ཨཱཿ ཧཱུཾ་ཕཊ་སྭཱཧཱ། ལན་གསུམ། མེ་ལྷའི་སྔགས་ཀྱི་མཐར་བུཥྤ་
སོགས་དང་འབྲུ་གསུམ་སྦྱར་བས་སྔར་ལྟར་མཆོད། དྲིལ་སྟབས་དང་བཅས། མེ་སྟེ་བསྲེག་བྱ་ཟ་
630

བའི་
་ལྷ། །དྲང་སྲོང་རྒྱལ་བོ་གདོན་གྱི་བདག །ཤར་ལྷོ་མེ་ལྷའི་ཚོགས་བཅས་ལ། །མཆོད་
ཅིང་བསྟོད་དེ་ཕྱག་ཀྱང་འཚལ། །མཆོད་སྦྱིན་གཏོར་མ་འདི་སྣོམས་ལ། །རྣམ་འབྱོར་
བདག་ཅག་འཁོར་བཅས་ལ། །ནས། ཡིད་ལ་འདོད་པ་ཀུན་འགྲུབ་ཤོག །ཨཱཿ ཧྲཱིཿ སོགས་
ཀྱིས་མཆོད་ཡོན་ཕུལ། གང་ཡང་བདག་བློ ། །ཨོཾ་བཛྲ་ས་ཏྭ་ཨཱཿ རང་གི་དོན་དང་གཞན་
གྱི་དོན། །སྒྲུབ་བྱེད་བསྲེག་བྱ་ཟ་བ་གཤེགས། །ཇི་བཞིན་དུས་སུ་ཚུར་སྤྱོན་ཞིང་། །བདག་
ནི་དངོས་གྲུབ་ཐམས་ཅད་སྒྲུབས། །ཨོཾ་ཨཱཿ བཛྲ་མཱུ མེ་ལྷ་ཡེ་ཤེས་པ་རང་བཞིན་གྱི་
གནས་སུ་གཤེགས། དམ་ཚིག་པ་མེ་འབར་བའི་རྣམ་པར་གྱུར། འོ་ཐུག་བསྒྲུབ་ན་སྐབས་
འདིར་བྱ། བསྔོ་སྨོན་དང་ཤིས་པ་བརྗོད་པས་མཐའ་བརྒྱན་པར་བྱའོ། །དེ་ཡང་སྤྱིར་ལུགས་འདིའི་
སྦྱིན་སྲེག་སྣ་ཚོགས་ཞིག་མཐོང་ཞིང་། ཁྱད་པར་ཟབ་མོ་གཅོད་ཀྱི་ལམ་ལ་མངའ་བརྙེས་པ་གྲུབ་པའི་
དབང་ཕྱུག་རྗེ་བསོད་ནམས་གྲགས་པའི་ཞབས་སྐུ་སྔ་ཕྱིའི་གསུང་ལྟར་ཡིན་ཟེར་བ་རྣམས་ལའང་
འདོན་ཆ་འདྲ་མིན་འགའ་རེ་འདུག་ཀྱང་། འདིར་གྲུབ་དབང་སྐུ་ཕྲེང་གཉིས་པ་བླ་མ་རྡོ་རྗེ་འཆང་
དཀོན་མཆོག་རྒྱ་མཚོའི་ཞལ་སྔ་ནས་དེ་ཉིད་དང་ལྷན་དུ་འདིའི་སྦྱིན་སྲེག་ཚར་མང་བོ་ལ་ལག་
ལེན་དུ་བསྟར་རྒྱུ་བྱུང་བའི་སྐབས་ཀྱི་གསུང་གི་བདུད་རྩི་ཉམས་པ་མེད་པ་རྣ་བའི་ལམ་དུ་བྱང་ཞིང་
ཡིད་ལ་འདྲིས་པར་བྱས་པ་ལྟར་བཀོད་པ་ཡིན་ནོ། །སྡེ་ལྔའི་མཁའ་འགྲོའི་ཐུགས་རྗེའི་མཐུས། །
དུག་ལྔའི་བག་ཆགས་དྲུང་ཕྱུང་སྟེ། །ལམ་ལྔ་ས་བཅུ་རབ་བགྲོད་ནས། །སྐུ་ལྔ་ཡེ་ཤེས་ལྔ་
ཐོབ་ཤོག །
ཅེས་མ་ཅིག་ཁྲོས་མ་ལྷ་ལྔའི་ཞི་བའི་སྦྱིན་སྲེག་ལག་ལེན་རབ་གསལ་ཞེས་བྱ་བ་འདི་
ཡང་བྱང་ཕྱོགས་ཆེན་པོ་ཧོར་གྱི་ཡུལ་གྲུ་ནས་ལུང་རིགས་སྨྲ་བའི་དབང་ཕྱུག་རྡོ་རམས་པ་བཀྲ་
ཤིས་འབྱོར་ལྡན་གྱིས་ཡང་ཡང་ནན་ཏན་དུ་བསྐུར་ངོར། ༧བཙུན་གཟུགས་ཤེས་རབ་རྒྱ་མཚོས་
བྲིས་པའོ། ། ། །དགེ་ལེགས་འཕེལ། །
631